કોડીનારના વેપારી વિમલભાઇ ધનસુખભાઇ ઠકરારની ધો.11માં અભ્યાસ કરતી 16 વર્ષીય પુત્રી વિમાંશી તા. 5 ની રાત્રે કોઇને જાણ કર્યા વિના ઘરેથી નિકળી ગઇ હતી. અડધા કલાક પછી પણ પુત્રી પરત ન ફરતા પરિવારે શોધખોળ હાથ ધરી હતી. સતત 2કલાક સુધી શોધખોળ કરવા છતાં પત્તો નહીં લાગતા પોલીસને જાણ કરી હતી. પરંતુ માસુમ બાળાનો પત્તો લાગ્યો ન હતો. જિયારે આજે સવારે આ પુત્રીનો મૃતદેહ તેના ઘરથી 2 કિમી દૂર બાપેશ્વર મંદિરની પાછળ જંગલની ઝાડીઓમાં અવાવરૂ જગ્યાએથી મળી આવ્યો હતો. આ અંગેની જાણ થતાં પરિવારજનો અને પોલીસ ટીમ ઘટનાસ્થળે પહોંચી ગયા હતા અને પોલીસે વધુ તપાસ શરૂ કરી હતી.